kardosdrur/scandi-wiki huggingface dataset:
Lau Højen

Lau Højen (født 20. juli 1980 i Aarhus) er en dansk guitarist og forsanger i Carpark North. Han gik på Mellerup Efterskole sammen med Søren Balsner, som også er medlem af bandet. 

Højen gik på Det Jyske Musikkonservatorium fra 2001 til 2003, men færdiggjorde ikke uddannelsen.
Den 20. juli 2013 blev Højen på sin fødselsdag far til en lille pige. Samme dag spillede han på Grøn Koncert i Aarhus.

Eksterne henvisninger 
 

Guitarister fra Danmark
Sangere fra Danmark
Carpark North
Sun Axelsson

Sun Axelsson (født 19. august 1935 i Göteborg, død 14. januar 2011) var en svensk forfatter. 

Han var mest kendt for sin roman Honungsvargar og sine oversættelser af Pablo Neruda.

Biografi 
Sun Axelsson, var den yngste datter af stadsträdgårdsmästare Karl Edvin og Mignon Axelsson, og blev født i Göteborg men studerede ved Stockholms universitet. Hun blev senere lærer og journalist ved bl.a. BLM og Ord & Bild, samt flere aviser som Expressen, Aftonbladet og Stockholms-Tidningen. 

Hun har tilbragt meget tid i Grækenland og Latinamerika, i løbet af 1960'erne arbejdede hun for eksempel ved universitetet i Santiago i Chile. Hendes indtryk der skrev hun i bøgerne Eldens vagga og Stenar i munnen (udgivet under pseudonymet Jan Olov Hedlund). Hun var til stede under militærkuppet i Chile 1973 og skrev om det i samlingen Terror i Chile.

Efter at have skrevet en en digtsamling og et par oversættelser af forskellige spanske forfattere fik Axelsson i 1978 sit store gennembrud med den selvbiografiske roman Drömmen om ett liv, som senere blev efterfulgt af Honungsvargar og Nattens årstid.

Bibliografi 
 Mållös (1959), digtsamling
 Den mjuka orkanen (1961) oversættelser af Pablo Nerudas digte
 Eldens vagga. En bog om Chile (1962)
 Väktare (1963), roman
 Biblioteket i Babel (1963) oversættelse af noveller af Jorge Luis Borge
 Opera Komick (1965), roman
 Stenar i munnen. En bog om Grekland (1969)
 In i världen (1974), digtsamling
 Terrorn i Chile (1974)
 Drömmen om ett liv (1978), roman
 Denna stjärna är för oss alla (1979) oversættelse af digte af Giannis Ritsos, Manolis Anagnostakis og Tasos Livaditis
 Allt levande (1981), digtsamling
 Honungsvargar (1984), roman (dramatisert 1997 af Dag Norgård)
 Sagan om en saga (1987), børnebog
 Lek för en ensam hund (1998), børnebog
 Nattens årstid (1989), roman
 Jag har en själ i Paris (1990), roman
 Vindarnas barn (1991), roman
 Ljusets hotell (1991), diktsamling
 Malvas hemlighet (1991), barnbok
 Den första kärleken (1991), novellsamling
 Jag har en själ i Paris (1991)
 Bevingade Lejon (1991) antologi-redaktör
 Tystnad och eko (1994), roman
 Svalornas tid (1996), novellsamling
 Sand (1997), digtsamling
 Evighetens stränder (2001), roman

Priser og udmærkelser 
 ABF:s litteraturpris 1991
 Göteborgs-Postens litteraturpris 1989
 Sixten Heymans pris 1986
 Svenska Dagbladets litteraturpris 1984 for Honungsvargar
 BMF-plaketten 1984
 BMF-plaketten 1978

Kilder

Eksterne henvisninger 
http://www.estocolmo.se/sun/sun.html 

Personer fra Göteborg
Digtere fra Sverige
Børnebogsforfattere fra Sverige
Romanforfattere fra Sverige
Svensksprogede forfattere fra Sverige
Ernst Badian

Ernst Badian (8. august 1925 – 1. februar 2011) var en Østrigsk-født klassisk historiker, som fra 1971 til 1998 var professor ved Harvard University.

Bibliografi 
 Foreign Clientelae 264-70 B.C. (Clarendon Press, Oxford, 1958)
 Studies in Greek and Roman History (Blackwell, Oxford, 1964)
 Roman Imperialism in the Late Republic, 2nd ed. (1st commercial ed.) (Blackwell, Oxford/Cornell Univ. Press, 1968)
 Publicans and Sinners (Blackwell, Oxford/Cornell Univ. Press, 1972, reprinted, with corrections and critical bibliography, Cornell Univ. Press, 1983)
 From Plataea to Potidaea (Johns Hopkins Univ. Press, 1993)
 Zöllner und Sünder (Wissenschaftliche Buchgesellschaft, Darmstadt, 1997)

Redaktør for:
 Ancient Society and Institutions. Studies Presented to Victor Ehrenberg (Blackwell, Oxford, 1966)
 Polybius. Selected passages in translation (Washington Square Press, NY, 1966)
 Sir Ronald Syme, Roman Papers (vols. 1 & 2) (Oxford Univ. Press, 1979)
 Translated Documents of Greek and Rome, vols. 1, 2, 3, edited jointly with Robert K. Sherk (Johns Hopkins Univ. Press, then Cambridge Univ. Press)

Eksterne henvisninger 
 https://portal.d-nb.de/opac.htm?query=Woe%3D11951284X&method=simpleSearch 
 http://www.fas.harvard.edu/~classics/people/badian.html 

Historikere fra Østrig
Personer fra Wien
Historikere fra USA
Gear

I fysik og ingeniørvidenskab er et gear (eng. mechanical advantage device) en mekanisk indretning (f.eks. i en gearkasse), som har en gearing eller gearudveksling (eng. Gear ratio), der er en faktor med hvilken en mekanisme multiplicerer kraften eller drejningsmoment anvendt på den. Bemærk at det engelske ord gear betyder tandhjul (eller grej), men at der anvendes den engelske betydning mechanical advantage device for det danske ord gear.

Se også 
 Enkel maskine

Eksterne henvisninger 
 Gears and pulleys
 Mechanical engineering — pulleys 
 Mechanical advantage — video
Arnfinn Bergmann

Arnfinn Bergmann (født 14. oktober 1928 i Trondheim (Strinda), død 13. februar 2011) var en norsk skihopper og fodboldspiller. Hans store sæson var i 1952, hvor han i skihop vandt både det norske mesterskab, VM, Holmenkolracet og guld ved Vinter-OL 1952. Han er den eneste norske skihopper, som har vundet alle disse konkurrencer på en sæson.

Bergmann voksede op i et arbejdermiljø på Pappenheim i Trondheim og meldte sig tidligt ind i Sportsklubben Freidig, som på den tid blev anset som en borgerklub. Ved VM i Lake Placid 1950 vandt han en bronzemedalje.  Han blev i Nordamerika i 1950-1951-sæsonen og vandt alle de konkurrencer her, han deltog i. I 1953 vandt han den italienske skihopuge, og i 1955 vandt han den schweiziske skihopuge. Han blev tildelt Holmenkollmedaljen i 1956 og vandt i alt fire nationale guldmedaljer: i juniorklassen i 1948 og som senior i 1952, 1953 og 1958. Han vandt også nationale bronzemedaljer i 1949, 1955, 1957 og 1959. 

Ved vinter-OL 1952 i Oslo i 1952 var Bergmann på forhånd den lavest rangerende af de norske deltagere, men som sjette af de 44 deltagere sprang han i første runde 67,5 m og fik fine stilpoint. Det var kun landsmanden Torbjørn Falkanger, der var bedre end Bergmann, idet han sprang 68,0 m. I anden runde sprang Bergmann også 68,0 m og havde bedre stilkarakterer end Falkanger; han fik i alt 226,0 point. De fleste andre hoppere klarede sig dårligere i anden runde end i første, og da det blev Falkangers tur, kunne han kun nå ud på 64,0 m, men med gode stilkarakterer, så hans 221,5 point var nok til sølvet, men svenske Kari Holmström fik bronze med 219,5 point.

Han var kvalificeret til vinter-OL 1956 i Cortina d'Ampezzo, men pådrog sig efter lovende træningsresultater i Italien influenza og måtte opgive at stille op.

Særligt i sine unge dage spillede Bergmann også fodbold i Freidig, og han var i 1948 med til at blive norsk mester i 1948 med dette hold.

Han havde en uddannelse fra Statens gymnastikkskole og var desuden uddannet cand.mag. med historie som fag. Han arbejdede omtrent 30 år som lærer i Oslo (bl.a. som gymnastiklærer ved Kirkeveien realskole) og Bærum, længst tid ved Hosletoppen skole, hvor han var i 25 år. Som pensionist vendte han hjem til Trondheim og arbejdede med at etablere skimuseet på Trøndelag Folkemuseum, Sverresborg.

Referencer

Eksterne henvisninger 
 

Skihoppere fra Norge
Modtagere af Holmenkollmedaljen
Personer fra Trondheim
Deltagere for Norge ved vinter-OL 1952
Olympiske mestre fra Norge
Krishna Prasad Bhattarai

Krishna Prasad Bhattarai (1924 – 4. marts 2011 også kendt som KP nepalesisk:कृष्ण प्रसाद भट्टराई), var tidligere statsminister i Nepal og leder af Nepali Congress.

K.P. Bhattarai har været statsminister to gange:
 Fra 19. april 1990 til 26. maj 1991.
 Fra 31. maj 1999 til 22. marts 2000.

K.P. Bhattarai var med til at stifte Nepali Congress, men blev fængslet under demokratioprøret i, som varede fra 1950 – 1951.

Han var præsident i nationalforsamlingen (speaker) fra 1959 til 1960 og blev fængslet efter kong Mahendras statskup i december 1960.

Han var præsident i kongresspartiet fra 1976 til 1996, og efter at B.P. Koiralas døde i 1982 var han med i troikaen som B.P. på hans dødsleje udpegede til at lede kongresspartiet, sammen med Ganesh Man Singh og B.P.s yngre bror G.P. Koirala.

Under overgangsregeringen efter sejren over det kongelige diktatur i Jana Andolan 1990 var han statsminister første gang, og han var Kongressens statsministerkandidat til valget i 1991. Men da han overraskende nok blev slået ud af det nye kommunistparti UMLs unge og ukendte partisekretær Madan Kumar Bhandari, og dermed ikke blev valgt ind i parlamentet, kunne han ifølge den nye grundlov ikke sidde i regeringen længere, og G.P. Koirala blev statsminister.

I 1990'erne blev rivaliseringen mellem K.P. Bhattarai og G.P. Koirala stadig voldsommere og førte flere gange til at regeringer udpeget af Kongresspartiet faldt. Dette var også grundlaget for at Bhattarai måtte gå af efter at han var blivet statsminister for 2. gang i 1999, og blev erstattet af hans ærkefjende G.P. Koirala.

K.P. Bhattarai kom senere til at støtte Koiralas anden rival Sher Bahadur Deuba, men han fulgte ikke Deuba da han forlod kongressen i partisplittelsen i 2002. Efter det spillede han ikke længere nogen stor politisk rolle.

Ved afslutningen af demokratioprøret Jana Andolan 2006 da kong Gyanendra mente at spillet var tabt, skulle han eftersigende have givet K.P. Bhattarai et tilbud om at overtage posten som statsminister. K.P. var først positiv anlagt om ideen, men fik kraftige advarsler fra partikolleger og andre, og trak sig derfor.

Død 
Bhattarai døde på Norvic International Hospital, i Kathmandu den 4. marts 2011. Han var den sidste overlevende stiftende leder af Nepali Congress. Sygehuset oplyste, at han døde klokken 11:26. Bhattarai havde været i intensiv behandling på hospitalet i tre uger. Han var ramt af kronisk bronkitis, kronisk nyresvigt og hjertesvigt og døde efter at have sagt, at han ville leve til han blev hundred år gammel.

Se også 
 Nepali Congress
 Bishweshwar Prasad Koirala
 Girija Prasad Koirala
 Sher Bahadur Deuba
 Nepals statsministre
 Kongeraf Shah-dynastiet
 Mahendra Bir Bikram Shah
 Birendra Bir Bikram Shah Dev
 Gyanendra af Nepal
 Jana Andolan 1990

Kilder 

Politikere fra Nepal
Lewis Binford

Lewis Roberts Binford (født 21. november 1931, død 11. april 2011) var en amerikansk arkæolog, kendt som en af lederne af den processuelle bevægelse indenfor arkæologisk teori i 1950- og 60'erne. På denne tid fremsatte han en række teorier som dannede grundlaget for processualismen. Han og andre mente at der skulle lægges mere vægt på brug af videnskabelige metoder såvel som den hypotetisk-deduktive metode indenfor arkæologien. Binford lagde vægt på at generalisere og forskede i, hvordan mennesker handler indenfor en økologisk niche. Denne bevægelse kan ses som en reaktion på den foregående kulturhistoriske arkæologi. Noget af Binfords tidligere arbejde blev gjort i samarbejde med hans daværende hustru Sally Binford. Deres mest kendte samarbejde sammen var den indflydelserige antologi New Perspectives In Archaeology fra 1968. Binford holdt i 2009 en forelæsning ved Truman State University, Kirksville, Missouri.

Publikationer 
 Constructing frames of reference:an analytical method for archaeological theory building using hunter-gatherer and environmental data sets Berkeley: University of California Press, (2001) 
 Debating Archaeology San Diego: Academic Press, (1989) 
 Faunal Remains from Klasies River Mouth (1984) 
 In Pursuit of the Past: Decoding the Archaeological Record (1983) 
 Bones, Ancient Men and Modern Myths (1981) 
 Nunamiut Ethnoarchaeology (1978) 
 An archaeological perspective New York: Seminar Press, (1972) 
 New Perspectives in Archaeology (1968) 
 Archaeology as Anthropology (1962)

Kilder 
 
 
 
 
 
 
 
 
 
 
 
 

Arkæologer fra USA
Faglitterære forfattere fra USA
Alas and Alack

Alas og Alack er en amerikansk dramastumfilm i sort-hvid fra 1915 instrueret af Joe De Grasse og med skuespilleren Lon Chaney. Et udskrift af filmen er opbevaret i BFI National Archive.

Medvirkende
 Cleo Madison 
 Lon Chaney
 Arthur Shirley
 Margaret Whistler
 Mary Kearnen

Kilder

Eksterne henvisninger 
 

Amerikanske film fra 1915
Sort-hvide film fra USA
Dramafilm fra USA
Stumfilm fra USA
Francisco Cabañas

Francisco Cabañas Prado (22. januar 1912 – 26. januar 2002) var en mexicansk bokser som deltog i de olympiske lege 1932 i Los Angeles.

Cabañas vandt en sølvmedalje i boksning under OL 1932 i Los Angeles. Han kom på en andenplads i vægtklassen, fluevægt. I finalen tabte han til ungarske István Énekes. Der var tolv boksere fra tolv lande som stillede op i disciplinen som blev afviklet fra den 9. til 13. august 1932.

Eksterne henvisninger 
 

Boksere fra Mexico
Olympiske sølvmedaljevindere fra Mexico
Olympiske boksere
Boksere ved sommer-OL 1932
Fidel Ortiz

Fidel Ortiz Tovar (10. oktober 1908 – 9. september 1975) var en mexicansk bokser som deltog i de olympiske lege 1928 i Amsterdam og 1936 i Berlin.
Ortiz vandt en bronzemedalje i boksning under OL 1936 i Berlin. Han kom på en tredjeplads i vægtklassen, bantamvægt. Han vandt de tre første kampe men tabte i semifinalen til Jack Wilson fra USA som senere tabte i finalen til italienske Ulderico Sergo. Ortiz besejrede Stig Cederberg fra Sverige i bronzefinalen. Der var 24 boksere fra 24 lande som stillede op i vægtklassen som blev afholdt fra den 10. til 15. august 1936.

Eksterne henvisninger 
 http://www.databaseolympics.com/players/playerpage.htm?ilkid=ORTIZFID01 

Boksere fra Mexico
Olympiske bronzemedaljevindere fra Mexico
Olympiske boksere
Boksere ved sommer-OL 1936
Alunrod

Alunrod (Heuchera) er en slægt med ca. 40 arter, der er udbredt i Nordamerika og Mexico. Det er oftest stedsegrønne, flerårige urter med en tuelignende vækst. De har oftest underjordiske, forgrenede jordstængler, der er beklædt med skæl. Visse arter danner desuden udløbere. Stænglerne og andre overjordiske dele er næsten altid hårklædte. De fleste af bladene danner en grundstillet roset. De enkelte blade er langstilkede og runde til håndformede eller ægformede, ofte med et ulige antal grove lapper og en tandet eller savtakket bladrand. Blomsterne er samlet i forgrenede og løse, endestillede stande med op til 1.000 enkeltblomster. Blomsterne er 5-tallige og klokkeformede med grønne, hvide, rosenrøde, purpurrøde eller højrøde kronblade. Frugterne er kapsler med mange frø.

 Amerikansk alunrod (Heuchera americana)
 Alunrod-hybrid (Heuchera x brizoides)
 Trind alunrod (Heuchera cylindrica)
 Hvidblomstret alunrod (Heuchera grossulariifolia)
 Småblomstret alunrod (Heuchera micrantha)
 Smuk alunrod (Heuchera pulchella)
 Purpurklokke (Heuchera sanguinea)

 Heuchera bracteata
 Heuchera chlorantha
 Heuchera eastwoodiae
 Heuchera glabra
 Heuchera hirsutissima
 Heuchera maxima
 Heuchera novomexicana
 Heuchera parviflora
 Heuchera parvifolia
 Heuchera pilosissima
 Heuchera richardsonii
 Heuchera rubescens
 Heuchera villosa

Stenbræk-familien
Óscar Valdez

Óscar Rafael Valdez Fierro (22. december 1990 i Nogales) er en mexicansk amatørbokser, som konkurrerer i vægtklassen bantamvægt. Valdez fik sin olympiske debut da han repræsenterede Mexico under Sommer-OL 2008. Her blev han slået ud i første runde af Enkhbatyn Badar-Uugan fra Mongoliet i samme vægtklasse. Han deltog også i VM i 2009 i Milano, Italien hvor han vandt en bronzemedalje.

Eksterne henvisninger 
 Qualifier 

Boksere fra Mexico
Francisco Vargas

Francisco Javier Vargas Peláez (født 25. december 1984) er en mexicansk amatørbokser, som konkurrerer i vægtklassen letvægt. Vargas har ingen større internationale resultater, og fik sin olympiske debut da han repræsenterede Mexico under Sommer-OL 2008. Her blev han slået ud i ottendedelsfinalen af Georgian Popescu fra Rumænien i samme vægtklasse.

Eksterne henvisninger 
 http://www.amateur-boxing.strefa.pl/Championships/AmericanOlyQual2008_2.html 

Boksere fra Mexico
Philip Halloun

Philip Paridon Halloun, f. 1984 i Danmark, er en dansk-palæstinensisk sangskriver, instrumentalist, sanger og producer, der har arbejdet med bl.a. Søs Fenger, Erann DD, Dawn Joseph, og Sys Bjerre.
Philip skildres i  dokumentarfilmen Palestinian Strings fra 2009 af Mikkel Jersin, hvis mål er at fremvise jagten på drømme og musik. Filmen finder sted i landsbyen Isfiya i Israel, hvorfra hans far Rimon Halloun kommer, samt Ramallah og Bir Zeit på Vestbredden.

Som guitarist spillede Philip med i et israelsk bryllupsband i 2008-2009 i alle de store byer i Israel og på Vestbredden.
Philip har desuden, som bassist og anden vokalist, turneret Danmark med bandet TAK, der medvirkede med to numre på soundtracket til film-succesen Møgunger fra 2003, i et tæt samarbejde med Jesper Winge Leisner.
Med sine guitarbaserede sange turnerede Philip i 2010 rundt med Sys Bjerre som opvarmning for sangerindens forårsturne.
Philip arbejder nu i samarbejde med Publishingselskabet Musical Suspects under Adam Powers og producerer alt fra akustiske melodiøse sange til club-produktioner.

Philip er bosat på Vesterbro og arbejder i diverse studier i Danmark eller udfolder sig på sangskrivercamps.
Han deltog desuden i Dansk Melodi Grand Prix 2012 med finske Jonna Emilia Kärkkäinen med den selskrevne duét "Baby, Love me".
Senest har han medkomponeret og co-produceret Big Brother 2012 titelsangen.

Sangskrivere fra Danmark
Sangere fra Danmark
Musikproducere fra Danmark
Deltagere ved Dansk Melodi Grand Prix 2012
Dansksprogede forfattere fra Danmark
Purpurklokke

 
Purpurklokke (Heuchera sanguinea) er en vintergrøn staude med purpurrøde blomster, som sidder højt over bladene. Da planten er både hårdfør og tørketålende, dyrkes den ofte i haverne.

Beskrivelse 
Purpurklokke er en vintergrøn, urteagtig plante med en tueformet vækst og en grundstillet bladroset. Planten har en tyk, skællet jordstængel, der kan være tilbøjelig til at vokse op over jordoverfladen. Bladene er samlet i en grundstillet roset, og de er langstilkede og runde med fem store lapper og en groft savtakket rand. Alle overjodiske dele er tæt behårede. 

Blomstringen foregår i maj, hvor man finder blomsterne i en eller flere endestillede, løse stande på særlige skud, der er hævet højt over bladrosetten. De enkelte blomster er 5-tallige og regelmæssigt klokkeformede med små, spidse krontænder og purpurrøde kronblade. Frugterne er kapsler med mange frø.

Rodsystemet består af en lodret jordstængel med mange, dybtgående rødder.

Højde x bredde og årlig tilvækst: 0,20 x 0,40 m (20 x 40 cm/år), heri ikke medregnet blomsterstanden, der når mindst 30 cm op over bladrosetten. Målene kan bruges til beregning af planteafstande i fx haver.

Hjemsted 
Arten har sit naturlige hjemsted i det tørre, sydvestlige USA, hvor den findes i bunden under lyse skove eller krat på varm og tør jord. 

I Wildhorse Canyon, som er en del af Rincon Mountain District i Saguaro National Park, Arizona, USA, findes den sammen med bl.a. Abutilon incanum (en art af klokketræ), alligatorene, rørblomst, særkrone, Arctostaphylos pungens (en art af melbærris), Aristolochia watsonii (en art af slangerod), Baccharis salicifolia (en art af korsrod), Bouteloua barbata (en art af moskitogræs), canadisk bakkestjerne, Celtis pallida (en art af nældetræ), Cucurbita digitata (en art af græskar), kæmpekaktus, lakridsfløjlsblomst, Phacelia distans (en art af honningsurt), Pinus discolor (en art af Fyr), Populus fremontii (en art af poppel), Quercus arizonica (en art af eg), Sisyrinchium cernuum (en art af blåøje), sølvbynke og tandet kreosotbusk

Noter 

Røde blomster
Haveplanter
Tørketålende planter
Veaceslav Gojan

Veaceslav Gojan (født 18. maj 1983) er en moldovsk amatørbokser, som konkurrerer i vægtklassen bantamvægt. Gojans største internationale resultater er en bronzemedalje fra Sommer-OL 2008 i Beijing, Kina, og en sølvmedale fra EM i 2002 i Perm. 

Han repræsenterede Moldova under sommer-OL 2008 hvor han vandt en sølvmedalje efter Zou Shiming fra Kina.

Eksterne henvisninger 
 Olympic qualifier 
  

Boksere
Sportsfolk fra Moldova
Olympiske sølvmedaljevindere fra Moldova
Medaljevindere ved sommer-OL 2008
Brønshøj Bibliotek

Brønshøj Bibliotek er et bibliotek beliggende i Brønshøj ved Brønshøj Torv. Blilioteket indgår sammen med Husum Bibliotek, Kulturhuset Pilegården og Pilegårdens Børhekulturhus i den administrative enhed 2700Kultur.

Tidligere var biblioteket en biograf ved navn Bella Bio.

Folkebiblioteker i Danmark
Bibliotek
Københavns Kommune
Enkhbatyn Badar-Uugan

Enkhbatyn Badar-Uugan (født 3. juni 1985 i Ulan Bator) er en mongolsk amatørbokser, som konkurrerer i vægtklassen bantamvægt. Badar-Uugans største internationale resultater er en guldmedalje fra Sommer-OL 2008 i Beijing, Kina og en sølvmedalje fra VM i 2007 i Chicago, USA. OL-guldet i 2008 blev vundet i finalen, hvor han besejrede Yankiel Leon fra Cuba.

Kilder

Eksterne henvisninger 
 

Personer fra Ulan Bator
Boksere fra Mongoliet
Olympiske mestre fra Mongoliet
Olympiske boksere
Boksere ved sommer-OL 2008
Medaljevindere ved sommer-OL 2008
Jazva

Jazva (russisk Я́зьва) er en flod i Perm kraj i Rusland og en af bifloderne til Visjera fra venstre. Floden er 163 kilometer lang og har et afvandingsareal på 5.900 km². Floden munder ud i Visjera nedenfor byen Krasnovisjerska.

De største bifloder til Jazva er Molmys, Mel, Glukhaja Vilva og Kolynva fra venstre, samt Koltsjim fra højre.

Floder i Perm kraj
Mårten Boström

Mårten Bernt Erik Boström (født 3. august 1982 i Kirkkonummi, Finland) er en finsk orienterings- og langdistanceløber .

Mårten Boström vandt bronze med det finske stafethold ved JVM 2000 og individuellt bronze ved junior-NM 2001 og vandt samme år sølv på den klassiske distance ved JVM. Han vandt bronze i sprint ved EM 2004 i Roskilde. 2011 vandt han Copenhagen Marathon.

I 2013 blev han verdensmester i sprintorientering ved VM i Finland.

Eksterne henvisninger 
 Mårten Boström s hjemmeside 
 

Langdistanceløbere fra Finland
Orienteringsløbere fra Finland
Pürevdorjiin Serdamba

Pürevdorjiin Serdamba (født 18. april 1985 mongolsk:Пүрэвдоржийн Сэрдамба;) er en mongolsk amatørbokser, som konkurrerer i vægtklassen let-fluevægt. Serdambas største internationale resultater er en sølvmedalje fra Sommer-OL 2008 i Beijing, Kina, og en guldmedalje fra VM i 2009 i Milano, Italien. Han repræsenterede Mongoliet under Sommer-OL 2008 hvor han vandt en sølvmedalje efter Zou Shiming fra Kina.

Eksterne henvisninger 
  world 2007
 

 

Boksere fra Mongoliet
Personer fra Ulan Bator
Boksere ved sommer-OL 2008
Boksere ved sommer-OL 2012
Olympiske sølvmedaljevindere fra Mongoliet
Medaljevindere ved sommer-OL 2008
Jegosjikha

Jegosjikha () er en flod i Perm kraj i Rusland og en af bifloderne til Kama fra venstre i Volgas afvandingsområde. Jegosjikha løber gennem de ydre dele af Perm nær flere industriområder, og er derfor forurenet af industrielt affald. 

Til trods for at floden kun er 9 kilometer lang er den historisk vigtig. Floden løber hovedsageligt gennem selve byen Perm og springer ud fra et skovområde nær bydelene Lipovaja Gora og Vladimirskiij. Floden løber langs Jegosjikha-ravinen, som deler Perm i to på venstrebredden af Kama. To dæmninger og en bro krydser floden. Langs Jegosjikha ligger der blandt andet flere mindre huse, Den sydlige gravplads og Jegosjikha-gravpladsen. Jegosjikha løber ud i Kama nær flodhavnen Perm I.

Historie 
Den første bosætning ved Perm opstod omkring Jegosjikha og blev først skildret af Prokopij Jelizarov i 1647. Denne bosætning blev senere kaldt landsbyen Jegosjikha. I 1723 blev der opdaget kobber her og Jegosjikha kobberfabrik blev grundlagt af Vasilij Tatisjtsjev ved bredden af floden. Han var også leder for Uralfabrikkerne. Arbejdernes bosætninger udviklede sig efterhånden til at blive byen Perm.

Floder i Perm kraj